3.  การประกอบธุรกิจของแต่ละสายผลิตภัณฑ์

  3(1) ลักษณะผลิตภัณฑ์

ลักษณะของผลิตภัณฑ์ของบริษัทฯ, บริษัทย่อย และบริษัทร่วม ที่มีนัยสำคัญ
สามารถแบ่งตามลักษณะการประกอบธุรกิจได้ดังนี้

บริษัท ซันวู้ดอินดัสทรีส์ จำกัด (มหาชน) เป็นผู้ผลิตและจำหน่ายเฟอร์นิเจอร์ชุดสนาม(GARDEN
FURNITURE) ซึ่งเป็นเฟอร์นิเจอร์ที่ผลิตจากไม้จริง (SOLID WOOD) โดยใช้ไม้สัก แบ่งสินค้าเป็น
2 ประเภท คือ

  3.1.1 แบบ TRADITIONAL ได้แก่ เฟอร์นิเจอร์ที่มีรูปทรงแบบเก่าของประเทศอังกฤษ
  ไม่มีการเปลี่ยนแปลงรูปมานาน ลักษณะเด่น ได้แก่ การใช้ไม้ขนาดใหญ่ แข็งแรง ทนทาน
  ใช้ตั้งกลางแจ้ง เช่น สนาม หรือสวนสาธารณะ

  3.1.2 แบบ PATIO FURNITURE เป็นแนวความคิดใหม่ในการออกแบบเฟอร์นิเจอร์สนาม
  เพื่อใช้ตั้งบริเวณชานนอกบ้านในฤดูร้อน และสามารถเก็บในบ้านในช่วงฤดูหนาว
  จึงสามารถพัฒนารูปแบบได้ทันสมัยกว่าแบบ TRADITIONAL มีน้ำหนักเบากว่า
  และเล่นลวดลายต่าง ๆ ได้มากกว่า เพื่อให้สอดคล้องกับวิถีชีวิตของคนรุ่นใหม่
  ที่ต้องการใช้สอยเฟอร์นิเจอร์ให้ได้เต็มที่ แทนการตั้งไว้นอกบ้านตลอดทั้งปี
  เฟอร์นิเจอร์ประเภทนี้จึงเป็นการเสริมช่องว่างในทางการตลาดระหว่างเฟอร์นิเจอร์ภายในบ้านทั่วไป
  และเฟอร์นิเจอร์สนามแบบ TRADITIONAL

บริษัท ซันแคบิเนท จำกัด เป็นผู้ผลิตเฟอร์นิเจอร์ใช้ในบ้านและสำนักงาน
ซึ่งได้ตระหนักถึงคุณภาพของผลิตภัณฑ์ เพื่อสนองความต้องการและสร้างความพึงพอใจให้ลูกค้า
โดยการนำระบบบริหารงานคุณภาพ ISO 9002 มาเป็นแนวทางในการดำเนินงานของบริษัทฯ
และได้รับการรับรองมาตรฐานสากล ISO 9002 จาก BVQI เมื่อวันที่ 21 พฤศจิกายน พ.ศ.
2543

ผลิตภัณฑ์ที่มีคุณภาพภายใต้การควบคุมคุณภาพตามมาตราฐานสากล มีดังนี้

1.  เฟอร์นิเจอร์แบบสแกนดิเนเวีย SCANDINAVIAN STYLE) สำหรับลูกค้าตลาดยุโรป
    สหรัฐอเมริกา อังกฤษ โดยทำการผลิตที่โรงงานนวนคร ประกอบด้วย

    1.  HOME COLLECTION ได้แก่ ชุดรับประทานอาหาร (DINNING SET) ชุดรับแขก (SOFA
        SET) เป็นเฟอร์นิเจอร์ที่ผลิตจากไม้จริง (SOLID WOOD) เช่นไม้สัก ไม้เชอร์รี่
        ไม้ยางพาราและไม้โอ๊ค

    2.  OFFICE COLLECTION ได้แก่ ชุดสำนักงาน (OFFICE SET) เป็น
        เฟอร์นิเจอร์ที่ผลิตจากไม้ปาร์ติเกิลบอร์ดปิดทับผิวหน้าด้วยวีเนียร์ไม้สัก วีเนียร์ไม้เชอร์รี่
        และไม้อื่น ๆ เป็น เฟอร์นิเจอร์สามารถถอดประกอบได้ (KNOCK DOWN)
        เพื่อประโยชน์ในการขนส่งไปยังต่างประเทศ

2.  เฟอร์นิเจอร์ แบบญี่ปุ่น (OSUKA STYLE) สำหรับลูกค้าตลาดญี่ปุ่น
    โดยทำการผลิตที่โรงงานบางปะอิน ได้แก่ ชุดรับประทานอาหาร คือ ไม้ยางพารา
    ไม้มะม่วงและไม้โอ๊ค และมีรูปร่าง แบบ ขนาดและสีสัน สำหรับตลาดญี่ปุ่นโดยเฉพาะ
    ด้วยขนาดของเฟอร์นิเจอร์ที่ผลิตให้ตลาดญี่ปุ่นจะมีขนาดเล็กกว่าที่ทำให้ตลาดสหรัฐอเมริการวมทั้งเทคนิคการทำสีแตกต่างกันด้วย

บริษัท ลองซานวีเนียร์ จำกัด เป็นผู้ผลิตและจำหน่ายแผ่นไม้บางวีเนียร์
เพื่อเป็นวัตถุดิบสำหรับอุตสาหกรรมเฟอร์นิเจอร์โดยการใช้ปิดทับ (Press Veneer)

GARDENSIDE INTERNATIONAL LIMITED ประเทศ สหรัฐอเมริกา
เป็นผู้นำเข้าและจัดจำหน่ายสินค้าเฟอร์นิเจอร์สนาม

SUN WOOD INDUSTRIES EUROPE APS. ประเทศเดนมาร์ก เป็นตัวแทนจำหน่ายเฟอร์นิเจอร์ไม้

LISTER LUTYENS LIMITED ประเทศอังกฤษ เป็นผู้นำเข้าและจัดจำหน่ายสินค้าเฟอร์นิเจอร์สนาม

สิทธิประโยชน์ที่บริษัทได้รับ

-- ไม่มี --

  3(2) การตลาดและภาวะการแข่งขัน

  (ก) กลยุทธ์ทางการตลาด

บริษัทฯ ได้พยายามรักษาจุดเด่นของผลิตภัณฑ์ ซึ่งเน้นเรื่องคุณภาพ
และเพิ่มเติมจุดเด่นในด้านรูปแบบใหม่เพื่อเพิ่มสัดส่วนตลาดในปีที่ผ่านมา บริษัทฯ
ได้ส่งเฟอร์นิเจอร์รูปแบบใหม่ เข้าร่วมงานแสดงสินค้าที่ประเทศสิงค์โปร์ในการร่วมงานแสดงนี้
บริษัทฯ ได้รับความสนใจจากผู้จำหน่ายในสิงค์โปร์เป็นอย่างดี และเฟอร์นิเจอร์ชุด TEA FOR TWO
ของบริษัทฯ ได้รับรางวัล 2nd prize, Best Exhibit Award, of international
Furniture Fair Singapore 2000 และ “TIVOLI” chair & table, ได้เข้าร่วม 10
ผลิตภัณฑ์ที่ออกแบบดีเด่น

จุดเด่น

บริษัท ซันวู้ดอินดัสทรีส์ จำกัด (มหาชน) และบริษัทย่อย อยู่ในกลุ่มอุตสาหกรรมครบวงจร
มีความได้เปรียบอย่างสูงที่อยู่ในกลุ่มอุตสาหกรรมไม้ กล่าวคือ ตั้งแต่การนำไม้ซุงเข้ามา
คัดเลือกไม้คุณภาพสูงสุดเพื่อแปรรูปในการทำไม้บางวีเนียร์ และไม้คุณภาพรองลงไปเพื่อผลิต
เฟอร์นิเจอร์ หรือแม้กระทั่งเศษไม้ บริษัทฯสามารถเพิ่มมูลค่าของวัตถุดิบในทุกขึ้นตอน
นอกจากนี้บริษัทฯ มีการควบคุมคุณภาพ ดูแลอย่างใกล้ชิดและรัดกุม
มีการวางแผนพัฒนารูปแบบผลิตภัณฑ์ใหม่อย่างต่อเนื่อง บริษัทฯ มีภาพพจน์ที่ดีมาโดยตลอด
เป็นที่ไว้วางใจของลูกค้า
มีการจัดส่งสินค้าที่ตรงต่อเวลาและตรงตามความต้องการของลูกค้าและเน้นบริการหลังการขาย

ลักษณะการขายของกลุ่มบริษัทเป็นแบบขายตรง (Direct Sale)
เพื่อเข้าโครงการโดยผ่านสถาปนิกหรือเจ้าของโครงการโดยตรง ขายผ่านตัวแทนจำหน่าย
ขายตรงแบบสั่งซื้อทางไปรษณีย์ (Mail Order) คือขายด้วย Catalogue ให้ผู้ใช้โดยตรงด้วย
และขายผ่าน Internet ซึ่งได้รับความนิยมเป็นอย่างยิ่ง

การจำหน่ายและช่องทางการจำหน่าย

ช่องทางการจำหน่ายโดยทั่วไป ลูกค้าส่วนใหญ่ของบริษัทฯ เป็นผู้จัดจำหน่ายรายใหญ่ในประเทศต่าง
ๆ ทำให้ผลิตภัณฑ์ของบริษัทฯ กระจายไปอย่างกว้างขวาง นอกจากนี้ในบางประเทศ เช่น
สหรัฐอเมริกา, อังกฤษ บริษัทฯ ได้จัดตั้งขึ้น เพื่อทำการตลาดและจัดจำหน่ายโดยตรง

บริษัทฯ ได้เข้าร่วม แสดงสินค้าระดับประเทศ ณ ประเทศต่าง ๆ อาทิเช่น Chicago Fair,
International Furniture Fair Singapore, Gift and Furniture Fair Bangkok,
Spoga Fair Germany, Bella Fair Denmark นอกจากนี้ยัง
ได้ร่วมกับลูกค้าโดยการส่งผลิตภัณฑ์ใหม่หลายรูปแบบเข้าแสดงงานสินค้าในประเทศต่างๆ
โดยเฉพาะยุโรป ซึ่งเป็นตลาดใหญ่ของเฟอร์นิเจอร์ชุดสนาม

www.sunwoodgroup.com เป็น website
ของบริษัทที่มีผลิตภัณฑ์ของบริษัทหลากหลายรูปแบบเกือบทั้งหมด โดยได้ปรับปรุงให้ทันเวลาอยู่เสมอ
เพื่อให้ผู้เปิดเข้าไปใน webpage ได้เห็นรูปลักษณ์ ขนาด,
สีและลายไม้ของเฟอร์นิเจอร์อย่างชัดเจน

สัดส่วนการขายไปยังประเทศหลักดังนี้

บริษัท ซันวู้ด อินดัสทรีส์ จำกัด (มหาชน)

  ----------------- ----------------- ----------------- -----------------
  ประเทศ            2541              2542              2543

  สหรัฐอเมริกา        34.62%            27.49%            28.00%

  ยุโรป              58.95%            64.29%            63.00%

  เอเซียและอื่น ๆ      6.43%             8.22%             9.00%

  รวม               100.00%           100.00%           100.00%
  ----------------- ----------------- ----------------- -----------------

บริษัท ซันแคบิเนท จำกัด

  ----------------- ----------------- ----------------- -----------------
  ประเทศ            2541              2542              2543

  สหรัฐอเมริกา        74.00%            77.00%            96.00%

  แคนาดา            2.00%             2.00%             3.00%

  อังกฤษ             2.00%             2.00%             0.40%

  เอเซีย (ญี่ปุ่นและจีน)  22.00%            19.00%            0.60%

  รวม               100.00%           100.00%           100.00%
  ----------------- ----------------- ----------------- -----------------

บริษัท ลองซาน วีเนียร์ จำกัด

  ----------------- ----------------- ----------------- -----------------
  ประเทศ            2541              2542              2543

  ยุโรป              95.00%            90.00%            95.00%

  สหรัฐและเอเซีย      5.00%             10.00%            5.00%

  รวม               100.00%           100.00%           100.00%
  ----------------- ----------------- ----------------- -----------------

ลักษณะของลูกค้า

ยอดขายรวมของลูกค้ารายใหญ่ 10 รายแรกโดยเฉลี่ยคิดเป็นร้อยละ 87 ของยอดขายทั้งหมด
ลูกค้ารายสูงสุด มียอดขายเป็นร้อยละ 21 ของยอดขายทั้งหมด ซึ่งเป็นบริษัทฯ ในเครือของบริษัทฯ

(ข) ภาวะอุตสาหกรรมและการแข่งขัน

ในปี พ.ศ. 2543 ที่ผ่านมา สภาวะทางการตลาดของอุตสาหกรรมเฟอร์นิเจอร์ในตลาดโลก
ยังคงมีการแข่งขันที่รุนแรงโดยกลุ่มลูกค้าผู้นำ เฟอร์นิเจอร์ในยุโรป, สหรัฐอเมริกา, ญี่ปุ่น
มีโอกาสเลือกซื้อสินค้ามากขึ้น สืบเนื่องจากในตลาดมีผู้ขายมากขึ้นโดยเฉพาะอย่างยิ่ง อินโดนิเซีย,
มาเลเซีย, เวียตนาม, พม่า, ลาว
ได้เพิ่มศักยภาพและขีดความสามารถในการส่งออกเฟอร์นิเจอร์สู่ตลาดโลก
ทั้งในการออกแบบผลิตภัณฑ์ คุณภาพ และระดับราคาสินค้า
ขณะเดียวกันการส่งออกเฟอร์นิเจอร์ของประเทศไทยปี 2543 ได้ชลอตัวลง
โดยเฟอร์นิเจอร์ของไทยส่วนที่เน้น ตลาดระดับล่างได้สูญเสียส่วนแบ่งตลาดโลกให้แก่
อินโดนิเซียและเวียดนามไป

บริษัทฯ ได้ตระหนักดีถึงสภาวะดังกล่าวข้างต้นและได้มีการเตรียมการพร้อมรับสถานะการณ์ดังกล่าว
โดย ได้วางนโยบายหลักสามประการคือ นโยบายด้านบริหารต้นทุนการผลิต,
นโยบายด้านการตลาด, นโยบายด้านการเงิน บริษัทฯ ได้ดำเนินการตามนโยบายเคร่งครัด
ยังผลให้บริษัทฯ สามารถรักษาฐานลูกค้าและยอดขายได้อย่างต่อเนื่อง

บริษัทฯ ได้ดำเนินการในการปฏิรูป รูปแบบการผลิตแบบใหม่
เพื่อเพิ่มศักยภาพในด้านการผลิตและขั้นตอนการจัดการ

บริษัท ซันแคบิเนท จำกัด ซึ่งเป็นบริษัทย่อย ได้ตระหนักถึงสภาวะทางการตลาดของอุตสาหกรรม
เฟอร์นิเจอร์ ในตลาดโลกยังคงมีการแข่งขันสูง
ตามกระแสความเปลี่ยนแปลงของเศรษฐกิจการค้าโลกที่มุ่งสู่ระบบเสรี
อันเนื่องมาจากการก่อตั้งองค์การค้าโลก หรือ WTO (WORLD TRADE ORGANIZATION)
เพื่อเป็นองค์กรกลางระหว่างประเทศ ดังนั้น บริษัทฯ
จึงได้ให้ความสำคัญทางด้านคุณภาพและแรงงานหญิงและเด็ก จึงดำเนินกิจกรรมด้านต่าง ๆ
และได้รับการรับรอง ดังนี้

1.  เมื่อวันที่ 15 กันยายน พ.ศ. 2543 บริษัทฯ
    ได้รับใบรับรองสถานประกอบกิจการที่ปฏิบัติถูกต้องตามโครงการตรวจคุ้มครองแรงงานหญิงและเด็กเพื่อส่งเสริมการส่งออก
    จากกระทรวงแรงงานและสวัสดิการสังคม

2.  บริษัทฯ มุ่งเน้นเรื่องคุณภาพมากยิ่งขึ้น
    เพื่อตอบสนองความต้องการและสร้างความพึงพอใจให้ลูกค้า จึงได้นำมาตรฐานระบบคุณภาพ
    ISO 9002 มาใช้และได้รับการรับรองเรื่องมาตรฐาน ISO 9002 จาก BVQI เมื่อวันที่ 21
    พฤศจิกายน พ.ศ. 2543

บริษัท ลองซานวีเนียร์ จำกัด เป็นผู้จำหน่ายวัตถุดิบ เพื่อลูกค้าได้นำไปใช้ผลิตสินค้าสำเร็จรูป เช่น
เฟอร์นิเจอร์,ประตู,ฝ้า,ผนัง,อุตสาหกรรมเรือยอช์ท ขนาดใหญ่
ซึ่งเป็นหัวใจหลักของการจัดจำหน่าย ในปัจจุบันนี้
ความต้องการไม้บางวีเนียร์จะเป็นความต้องการต่อเนื่องจากอุตสาหกรรมดังกล่าว กล่าวคือ
ถ้าอุตสาหกรรมการต่อเรือยอช์ท และเฟอร์นิเจอร์ไม้ ได้รับความนิยมจากตลาดโลก
ก็จะมีอุปสงค์ของไม้บางวีเนียร์มากเช่นกัน

  3(3) การจัดหาผลิตภัณฑ์

(1) การให้ได้มาซึ่งผลิตภัณฑ์เพื่อจำหน่าย

กำลังการผลิตและปริมาณการผลิต

บริษัท ซันวู้ดอินดัสทรีส์ จำกัด (มหาชน)

[TABLE]

วัตถุดิบและผู้จำหน่ายวัตถุดิบ

บริษัท ซันวู้ดอินดัสทรีส์ จำกัด(มหาชน) : วัตถุดิบที่สำคัญได้แก่ ไม้สักแปรรูป ไม้แปรรูปชนิดอื่น ๆ
ชิ้นส่วนเฟอร์นิเจอร์กึ่งสำเร็จรูป ไม้วีเนียร์ ฟิตติ้ง โครงสเตนเลส กาว สี ผ้า และกล่อง ฯลฯ
วัตถุดิบที่ใช้ในงานเฟอร์นิเจอร์จะใช้ชิ้นส่วนที่ทำด้วยไม้สักเป็นส่วนมาก
ในปัจจุบันบริษัทได้เพิ่มแบบเฟอร์นิเจอร์ใหม่ ซึ่งได้เพิ่มการใช้ชิ้นส่วนและวัสดุที่ทำด้วยโลหะ
และโครงสเตนเลสเข้าเป็นส่วนประกอบของงานเฟอร์นิเจอร์มากขึ้น
เพื่อเป็นการแนะนำรูปแบบใหม่ของสินค้าเข้าสู่ตลาด
ในขณะเดียวกันสามารถลดปริมาณการใช้ของไม้สักในชิ้นงานเฟอร์นิเจอร์เพื่อเป็นการลดต้นทุนอีกด้วย

บริษัท ซันแคบิเนท จำกัด :

-   วัตถุดิบที่สำคัญได้แก่ ไม้สักแปรรูป ไม้ยางพารา ไม้วีเนียร์ ไม้อัดฟองน้ำ ผ้า ฟิตติ้ง กาว สี
    พลาสติก กล่อง ฯลฯ

-   แหล่งวัตถุดิบ

  - วัตถุดิบ Solid Wood ผู้จำหน่าย บริษัท ซันวู้ดอินดัสทรีส์ จำกัด (มหาชน)

  - วัตถุดิบ Veneer ผู้จำหน่าย บริษัท ลองซาน วีเนียร์ จำกัด

  - วัตถุดิบ Hard Ware ผู้จำหน่าย Sun Wood Industries Europe

บริษัท ลองซานวีเนียร์ จำกัด : วัตถุดิบที่สำคัญได้แก่ ต้นซุงไม้สัก ใบเลื่อย ด้ายกาว ฯลฯ

GARDENSIDE, SUN WOOD INDUSTRIES EUROPE, LISTER LUTYENS
เป็นตัวแทนจำหน่ายเฟอร์นิเจอร์ จึงไม่มีการผลิต

แหล่งที่มา

ทางกลุ่มบริษัท มีนโยบายใช้วัตถุดิบภายในประเทศเป็นหลัก หากหาวัตถุดิบในประเทศไม่ได้
จึงจะนำเข้า ซึ่งในปัจจุบันวัตถุดิบเกือบทั้งหมดเป็นวัตถุดิบที่หาได้จากในประเทศ ยกเว้นไม้สัก
ซึ่งทางบริษัทมีการนำเข้าจากประเทศพม่า ในรูปของต้นซุง ไม้แปรรูป
และชิ้นส่วนเฟอร์นิเจอร์กึ่งสำเร็จรูป โดยบริษัท จัดซื้อจากผู้ค้าที่มีด้วยกันหลายราย ทั้งนี้
บริษัทสามารถใช้พันธมิตรการค้าในประเทศพม่า ช่วยสรรหาวัตถุดิบที่มีคุณภาพในราคาที่เหมาะสม

วัสดุทดแทน

ไม้อื่น ๆ ซึ่งมีราคาที่ถูกกว่า เช่น ไม้โอ๊ค,ไม้เชอรี่ ฯลฯ และมีการใช้โลหะ
เข้ามาเป็นส่วนประกอบในการผลิตเฟอร์นิเจอร์ ซึ่งจะเป็นการสร้างรูปลักษณ์ใหม่ในการผลิต
ซึ่งเป็นการผสมผสานกันได้อย่างเหมาะสมและมีความงดงามมาก

กระบวนการผลิตและการกำจัดวัตถุดิบที่เหลือใช้

บริษัทฯ เป็นผู้ผลิตเฟอร์นิเจอร์ ซึ่งประกอบด้วยวัตถุดิบเช่น ไม้ สี กาว ฯลฯ
ซึ่งได้ให้ความใส่ใจต่อสิ่งแวดล้อมมาโดยตลอดและได้ให้ความร่วมมือกับหน่วยงานรัฐดำเนินการลดผลกระทบต่อสิ่งล้อมโดยให้มีผลกระทบให้น้อยที่สุด
โดยได้ดำเนินการดังนี้

เศษไม้ ในการผลิตไม้บางวีเนียร์ นั้น จะต้องมีการใช้เชื้อเพลิงซึ่งเป็นเศษไม้
อาจก่อให้เกิดมลภาวะทางอากาศและมลภาวะทางน้ำได้ ทางบริษัทฯ ได้จัดให้มีระบบกำจัดฝุ่น
และขี้เถ้า ซึ่งเกิดจากการเผาของเตาเผา โดยการฉีดน้ำดักฝุ่นและขี้เถ้าทางปล่องควัน
ทำให้ฝุ่นและขี้เถ้าตกตะกอนลงมากับน้ำ ซึ่งได้ถ่ายลงในหลุมขนาดใหญ่ ปล่อยให้ตกตะกอน
ขี้เถ้าและเศษต่าง ๆ จะติดอยู่ในหลุมก่อน น้ำซึ่งปราศจากมลภาวะ จะถ่ายออกไปในแม่น้ำ
และบริษัทฯผ่านการตรวจสอบจากหน่วยงานของรัฐ เช่น กรมโรงงาน กรมอุตสาหกรรม ฯลฯ

สี ทางบริษัทฯ ได้กำจัดละอองสี โดยใช้ระบบห้องพ่นเป็นแบบดักละอองสีด้วยระบบน้ำหมุนเวียน
ซึ่งเป็นไปตามมาตรฐานสากล

กาว กาวที่ใช้ เป็นกาวที่ไม่มีส่วนผสมของสารระเหย

ฝุ่น ฝุ่นที่เกิดจากการขัดชิ้นงานด้วยกระดาษทราย และขัดเครื่อง และการตัดเตรียมไม้ ทางบริษัทฯ
ได้ใช้เครื่องดักฝุ่นแบบถุงกรองฝุ่น (FILTER BAG)

  3(4) งานที่ยังไม่ได้ส่งมอบ

  -- ไม่มี --